KOMISIJOS REGLAMENTAS (EB) Nr. 1232/2007
2007 m. spalio 22 d.
nustatantis nuo reglamentų (EB) Nr. 2058/96, (EB) Nr. 1964/2006 ir (EB) Nr. 1002/2007 leidžiančias nukrypti nuostatas dėl ryžių importo pagal tarifines kvotas paraiškų pateikimo ir licencijų išdavimo datų 2007 m. gruodžio mėn.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 18 d. Tarybos reglamentą (EB) Nr. 1095/1996 dėl nuolaidų, pateiktų CXL sąraše, parengtame užbaigus derybas dėl GATT XXIV.6 straipsnio, įgyvendinimo (1), ypač į jo 1 straipsnio 1 dalį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (2), ypač į jo 13 straipsnio 1 dalį,
kadangi:
(1)
1996 m. spalio 28 d. Komisijos reglamente (EB) Nr. 2058/96 dėl tarifinės kvotos skaldytiems ryžiams, kurių KN kodas - 1006 40 00, skirtiems 1901 10 KN pozicijoje klasifikuojamų maisto produktų gamybai, nustatymo ir valdymo (3) numatytos specialios nuostatos dėl skaldytų ryžių importo pagal kvotą Nr. 09.4079 licencijų paraiškų pateikimo ir šių licencijų išdavimo.
(2)
2006 m. gruodžio 22 d. Komisijos reglamente (EB) Nr. 1964/2006, nustatančiame išsamias leidimo pradėti naudoti Bangladešo kilmės ryžių importo kvotas ir jų administravimo taisykles remiantis Tarybos reglamentu (EEB) Nr. 3491/90 (4), numatytos specialios nuostatos dėl ryžių, kurių kilmės šalis - Bangladešas, importo pagal kvotą Nr. 09.4517 licencijų paraiškų pateikimo ir šių licencijų išdavimo.
(3)
2007 m. rugpjūčio 29 d. Komisijos reglamente (EB) Nr. 1002/2007, kuriame nustatytos Tarybos reglamento (EB) Nr. 2184/96 dėl ryžių, kurių kilmės šalis yra Egiptas, importo iš Egipto į Bendriją taikymo taisyklės (5), numatytos specialios nuostatos dėl ryžių importo pagal kvotą Nr. 09.4094 licencijų paraiškų pateikimo ir šių licencijų išdavimo.
(4)
Atsižvelgiant į 2007 m. išeigines dienas, reikėtų leisti nukrypti nuo Reglamentuose (EB) Nr. 2058/96, (EB) Nr. 1964/2006 ir (EB) Nr. 1002/2007 nurodytų importo licencijų paraiškų pateikimo ir šių licencijų išdavimo datų, kad būtų galima panaudoti pagal tas kvotas nustatytą kiekį.
(5)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Nukrypstant nuo Reglamento (EB) Nr. 2058/96 2 straipsnio 1 dalies antros pastraipos, skaldytų ryžių importo pagal kvotą Nr. 09.4079 licencijų paraiškos 2007 m. negali būti teikiamos po 2007 m. gruodžio 17 d. 13 valandos Briuselio laiku.
2. Nukrypstant nuo Reglamento (EB) Nr. 1964/2006 4 straipsnio 3 dalies, ryžių, kurių kilmės šalis - Bangladešas, importo pagal kvotą Nr. 09.4517 licencijų paraiškos 2007 m. negali būti teikiamos po 2007 m. gruodžio 17 d. 13 valandos Briuselio laiku.
3. Nukrypstant nuo Reglamento (EB) Nr. 1002/2007 2 straipsnio 3 dalies, ryžių, kurių kilmės šalis - Egiptas ir kurie importuojami iš Egipto, importo pagal kvotą Nr. 09.4094 licencijų paraiškos 2007 m. negali būti teikiamos po 2007 m. gruodžio 14 d. 13 valandos Briuselio laiku.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. spalio 22 d.